BASES DA CONCESIÓN DA DISTINCIÓN ALDEA SINGULAR DO CONCELLO DE LALÍN 2017
ADMINISTRACIÓN LOCAL — Municipal — Lalín (Outros documentos, notificacións e informacións públicas, 15/12/2016)

A Xunta de Goberno Local, na sesión celebrada o día 7 de decembro de 2016, acordou aprobar as seguintes O Concello de Lalín a través das presentes bases, convoca a “Distinción Aldea Singular do Concello de Lalín 2017”. A través desta convocatoria trátase de distinguir a aquela aldea ou parroquia do Concello de Lalín que destaque de modo notable na defensa e conservación da súa contorna natural, ambiental, do seu patrimonio histórico, cultural ou artístico, en iniciativas de impulso económico e social, dinamismo social e cultural, integración veciñal, etc, sempre que todo isto redunde en beneficio común. Poderán presentar candidatura as asociacións culturais, de veciños ou de calquera índole, sen ánimo de lucro, que estean constituídas nas distintas parroquias do Concello de Lalín, así como un grupo de veciños nun mínimo de tres que estean empadroados na parroquia para a que se presenta a candidatura. A presentación de candidaturas ao abeiro destas bases supón a aceptación do contido íntegro das mesmas. Os solicitantes deberán presentar a súa candidatura nun sobre pechado que levará escrito o nome do concurso, o da asociación ou o das persoas que presenta, e o titulo do proxecto. Non se valorarán aquelas candidaturas que non sexan presentadas cumprindo cos requisitos e contidos que se establecen nas presentes bases. Ditas candidaturas serán excluídas por acordo expreso do xurado debidamente xustificado. Non se admitirán candidaturas de parroquias que recibiran en edicións anteriores esta distinción No sobre deberá incluírse a seguinte documentación: As actuacións que se propoñan realizar deberán estar referidas a unha parroquia concreta e só se poderán presentar actuacións en espazos ou terreos de dominio público. Os investimentos propostos deberán estar relacionados con obras de construción ou rehabilitación, limpeza, sinalización, recuperación de espazos, etc. Deberá acompañarse unha memoria na que se describen os beneficios para os veciños que terá a execución do proxecto. Deberá facerse unha descripción detallada dos posibles beneficios dende o punto de vista social, cultural, económico, turístico e de posta en valor do lugar. A MEMORIA PRESENTARASE NUN ARQUIVO ELECTRÓNICO CON FORMATO PDF PREFERENTEMENTE. Seguirase o formato descrito no ANEXO II As candidaturas deberán ser presentadas no Rexistro Xeral do Concello de Lalín no prazo concedido a tal efecto. O prazo de presentación de candidaturas rematará o día 30 de decembro de 2016. O xurado que valorará os proxectos presentados estará formado polos seguintes membros: Presidente: será o Alcalde ou persoa na que expresamente delegue. Vogais: Secretario: Un traballador municipal, que terá voz pero non voto. Os membros do xurado non poderán presentar candidaturas nin formar parte de ningunha das asociacións que se presenten quedando, no seu caso, excluída dita candidatura. A distinción outorgarase a unha soa candidatura que será a que obteña maior puntuación por parte do xurado. En caso de empate, decidirá o voto de calidade do presidente. O xurado decidirá a concesión da distinción a aquela candidatura que obteña maior puntuación de acordo cos seguintes criterios dun total de 100 puntos como máximo: O fallo do xurado farase público o día 15 de xaneiro de 2017, día de San Amaro, no que tradicionalmente comenza o mes do cocido. A distinción entregarase o día da XLIXª Feira do Cocido, dentro dos actos oficiais de dita Feira. A aldea galardonada co distintivo “Aldea Singular” será proclamada no citado acto público ao que deberán asistir os gañadores.1. Nome da candidatura 2. Breve descrición da proposta (máximo 50 palabras) 3. Descrición da aldea. Reseña histórica e patrimonial (máximo 700 palabras) 4. Estado de conservación da aldea (máximo 300 palabras) 5. Traballos realizados pola recuperación do Patrimonio Común (arquitectónico, cultural e natural) nos 4 anos anteriores (máximo 200 palabras) 6. Actividade social desenvolta na aldea (máximo 200 palabaras) * As imaxes, gráficos ou recurtes de prensa remitiranse en formato electrónico nun soporte físico (memoria USB, CD, etc) 1. Nome da candidatura 2. Descrición do investimento (máximo 300 palabras) 3. Orzamento detallado con IVE incluído (límite 15.000 euros) * As imaxes, gráficos ou recurtes de prensa remitiranse en formato electrónico nun soporte físico (memoria USB, CD, etc) Lalín, 29 de novembro de 2016.—O Alcalde, Rafael Cuíña Aparicio.